Minjotai
Minjotai – kaimas Pagėgių savivaldybėje, 3 km į vakarus nuo Sartininkų. Anksčiau kaimas priklausė Šilutės rajonui. Kaimo šiaurėje teka Kamona, pietuose – Sartė. Kaime yra senos evangelikų liuteronų kapinės, jose nebelaidojama, jos menkai prižiūrimos. Sovietmečiu, vykstant melioracijai, kaime buvo nugriauta daug senų sodybų. Kaip ir kituose Klaipėdos krašto miestuose ir kaimuose, Minjotuose po Antrojo pasaulinio karo vietinių gyventojų beveik nebeliko, dabar gyvena atvykėliai iš Didžiosios Lietuvos.